עמוד הבית › ספרים › ה › האוהל האדום	מבצע!
מאוד, בין הפרקים המוכרים יותר אשר עוסקים ביעקב אבינו, אביה של דינה, ובשנים עשר בניו – האחים שלה.
ספר זה, המסופר בגוף ראשון, מביא לנו את הסיפור רב התהפוכות של דינה, ושל הנשים שבעולמה. דברים רבים קורים באוהל האדום, שבו אין לגברים דריסת רגל, והוא מעוֹנן של הנשים בתקופת נידתן.
מתרחשות בו דרמות, נרקמות בו קנאות ואהבות, ובו באים לעולם ילדים וסודות כמוסים. דינה סופגת באוהל האדום את יסודות החוכמה הנשית ואת המסורת העתיקה של האמהות שלה: לאה, אמה הביולוגית, ורחל, זלפה ובלהה שמגדלות אותה.
האוהל האדום, ספרה הנודע של אניטה דיאמנט, הוא רומן היסטורי, שעשה היסטוריה בכך שנתן קול לגיבורה תנ“כית שלא ניתן לה לומר ולו מילה אחת.
הבסיס לספר זה הוא אותה אפיזודה קצרה מספר בראשית, על טבח אכזרי שביצעו שניים מאחיה של דינה, שמעון ולוי, במי שפגע בכבודה לכאורה.
דיאמנט בחרה בסיפור שנוי במחלוקת זה כדי לפתוח עבורנו צוהר אל עולמן של הנשים בתקופה הקדומה ההיא. היא החליטה להתמקד דווקא בדינה, המושתקת, הלא נחשבת, ולתת לה מקום ונוכחות.
הרגשות הסוערים, הקנאה ותוצאותיה ההרסניות, העוצמה הנשית שמצליחה לבוא לידי ביטוי בעולם שנשלט על ידי גברים ודינה – הגיבורה המרתקת – מהלכים קסם על קוראות וקוראים בני כל הגילים, בני כל הדתות ובכל מקום.